ประกาศธนาคารแห่งประเทศไทยที่ สนส. 75/2551เรื่อง หลักเกณฑ์การดํารงฐานะเงินตราต่างประเทศ สําหรับธนาคารพาณิชย์เพื่อรายย่อย--------------------------------อื่นๆ - 1. เหตุผลในการออกประกาศ ฐานะเงินตราต่างประเทศของธนาคารพาณิชย์เพื่อรายย่อยที่เกิดจากการกู้ยืมเงิน ที่เป็นเงินตราต่างประเทศ การซื้อขายเงินตราต่างประเทศ หรือการทําธุรกรรมตราสารอนุพันธ์ เพื่อป้องกันความเสี่ยงที่เกี่ยวข้องกับอัตราแลกเปลี่ยน อาจก่อให้เกิดความเสี่ยงด้านอัตราแลกเปลี่ยน แก่ธนาคารพาณิชย์เพื่อรายย่อย การมีฐานะเงินตราต่างประเทศอยู่ในระดับสูงทําให้ธนาคารพาณิชย์ เพื่อรายย่อยมีความเสี่ยงด้านอัตราแลกเปลี่ยนที่สูงและอาจสร้างความเสียหายที่มีผลกระทบต่อ รายได้และความเพียงพอของเงินกองทุนของธนาคารพาณิชย์เพื่อรายย่อยนั้น ดังนั้น ธนาคารพาณิชย์ เพื่อรายย่อยที่มีธุรกรรมที่เกี่ยวข้องกับเงินตราต่างประเทศ จึงควรพิจารณาถึงการบริหารความเสี่ยง ด้านอัตราแลกเปลี่ยนตามแนวทาง ดังนี้ (1) การมีระบบการควบคุมภายในที่สามารถระบุ วัด ติดตาม และควบคุมความเสี่ยงด้านอัตราแลกเปลี่ยน (2) การกําหนดเพดานสูงสุดในการทําธุรกรรม หรือการดํารงฐานะเงินตราต่างประเทศที่เหมาะสม และ (3) การดํารงเงินกองทุนที่เพียง ความเสี่ยงด้านอัตราแลกเปลี่ยนภายใต้กรอบการดํารงเงินกองทุนเพื่อรองรับความเสี่ยงด้านตลาด นอกจากนี้ ธนาคารพาณิชย์เพื่อรายย่อยควรพิจารณาถึงความเสี่ยงด้านอื่น ๆ ที่เกี่ยวเนื่องกับ ความเสี่ยงด้านอัตราแลกเปลี่ยนด้วย เช่น ความเสี่ยงด้านอัตราดอกเบี้ยและความเสี่ยงด้าน สภาพคล่อง เป็นต้น เพื่อให้การกํากับดูแลการดํารงฐานะเงินตราต่างประเทศของธนาคารพาณิชย์เพื่อรายย่อยเป็นไปตามมาตรฐานสากล และสามารถสะท้อนความเสี่ยงจากอัตราแลกเปลี่ยนได้อย่างมีประสิทธิภาพ ถูกต้องและครบถ้วน รวมทั้งเพื่อให้ธนาคารพาณิชย์เพื่อรายย่อยมีการบริหารความเสี่ยงด้านอัตราแลกเปลี่ยนที่เหมาะสม ธนาคารแห่งประเทศไทยจึงกําหนดหลักเกณฑ์การดํารง ฐานะเงินตราต่างประเทศของธนาคารพาณิชย์เพื่อรายย่อยรวมทุกสกุลเงิน รวมทั้งกําหนดให้ธนาคารพาณิชย์เพื่อรายย่อยที่มีปริมาณธุรกรรมในบัญชีเพื่อการค้าตั้งแต่ระดับที่มีนัยสําคัญ(Threshold) ตามที่ธนาคารแห่งประเทศไทยกําหนด ต้องดํารงเงินกองทุนเพื่อรองรับความเสี่ยง ด้านตลาดในส่วนที่เกี่ยวข้องกับอัตราแลกเปลี่ยนด้วย ซึ่งรายละเอียดเกี่ยวกับหลักเกณฑ์การดํารงเงินกองทุนดังกล่าวจะปรากฏตามประกาศ ธนาคารแห่งประเทศไทยว่าด้วยหลักเกณฑ์การกํากับ ดูแลความเสี่ยงด้านตลาดและการดํารงเงินกองทุนเพื่อรองรับความเสี่ยงด้านตลาดของสถานะ การเงิน ในครั้งนี้ ธนาคารแห่งประเทศไทยได้ออกประกาศที่เกี่ยวข้องกับหลักเกณฑ์การดํารง ฐานะเงินตราด่างประเทศสําหรับธนาคารพาณิชย์เพื่อรายย่อย เพื่ออ้างอิงอํานาจตามกฎหมายให้ สอดคล้องกับ พระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์การดํารง ฐานะเงินตราต่างประเทศไม่มีการเปลี่ยนแปลงไปจากเดิม ทั้งนี้ ธนาคารพาณิชย์เพื่อรายย่อยใดที่ ได้รับการผ่อนผันจากธนาคารแห่งประเทศไทยในเรื่องที่เกี่ยวข้องกับการดํารงฐานะเงินตรา ต่างประเทศ ก่อนวันที่ประกาศฉบับนี้จะมีผลใช้บังคับ ให้ธนาคารพาณิชย์เพื่อรายย่อยนั้น ดําเนินการต่อไปได้โดยไม่ต้องยื่นขออนุญาตใหม่อีกครั้งอื่นๆ - 2. อํานาจตามกฎหมาย อาศัยอํานาจตามความในมาตรา 41 และมาตรา 71 แห่งพระราชบัญญัติธุรกิจสถาบัน การเงิน พ.ศ. 2551 ธนาคารแห่งประเทศไทยออกหลักเกณฑ์การดํารงฐานะเงินตราต่างประเทศให้ ธนาคารพาณิชย์เพื่อรายย่อยถือปฏิบัติตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์เพื่อรายย่อยทุกธนาคารตามกฎหมาย ว่าด้วยธุรกิจสถาบันการเงินอื่นๆ - 4. ประกาศและหนังสือเวียนที่ยกเลิก หนังสือเวียนที่ ธปท.ฝนส.(21) ว. 348/2549 ลงวันที่ 14 มีนาคม 2549 เรื่อง แนวนโยบายการดํารงฐานะเงินตราต่างประเทศสําหรับธนาคารพาณิชย์เพื่อรายย่อย และแบบรายงานที่เกี่ยวข้องอื่นๆ - 5. เนื้อหา 5.1 ประกาศฉบับนี้ "เงินกองทุน" หมายความว่า เงินกองทุนทั้งสิ้นของธนาคารพาณิชย์ที่จดทะเบียน ในประเทศ ตามประกาศธนาคารแห่งประเทศไทยว่าด้วยองค์ประกอบของเงินกองทุนและ หลักเกณฑ์การดํารงเงินกองทุนสําหรับธนาคารพาณิชย์ที่จดทะเบียนในประเทศ 5.2 หลักเกณฑ์การดํารงฐานะเงินตราต่างประเทศรวมทุกสกุลเงิน (Aggregate Limit) ให้ธนาคารพาณิชย์เพื่อรายย่อยดํารงฐานะเงินตราต่างประเทศรวมทุกสกุลเงิน (Aggregate position) เมื่อเทียบเป็นสกุลเงินดอลลาร์สหรัฐอเมริกา (ดอลลาร์ สรอ.) แล้ว เมื่อสิ้น วันหนึ่ง ๆ เป็นอัตราส่วนกับเงินกองทุนไม่เกินกว่าร้อยละ 20 หรือ 2 ล้านดอลลาร์ สรอ. แล้วแต่ จํานวนใดจะสูงกว่า 5.3 หลักเกณฑ์การคํานวณฐานะเงินตราต่างประเทศรวมทุกสกุลเงิน (Aggregate position) ให้ธนาคารพาณิชย์เพื่อรายย่อยคํานวณฐานะเงินตราต่างประเทศรวมทุกสกุลเงิน โดยพิจารณาจากจํานวนที่สูงกว่าระหว่าง 1) ผลรวมของฐานะเงินตราต่างประเทศสุทธิรายสกุลเงินด้านเกินดุล (Sum of all FX overbought position) ของทุกสกุลเงินที่แปลงค่าเป็นเงินสกุลดอลลาร์ สรอ. กับ 2) ผลรวมของฐานะเงินตราต่างประเทศสุทธิรายสกุลเงินด้านขาดดุล (Sum of allnet FX oversold position) ของทุกสกุลเงินที่แปลงค่าเป็นเงินสกุลดอลลาร์ สรอ. โดยฐานะเงินตราต่างประเทศสุทธิรายสกุลเงิน (Net open position each currency) คือผลรวมของฐานะทันทีสุทธิรายสกุลเงิน กับ ฐานะล่วงหน้าสุทธิรายสกุลเงิน "ฐานะทันทีสุทธิรายสกุลเงิน" ให้คํานวณโดยนําสินทรัพย์ที่เป็นเงินตรา ต่างประเทศรายสกุลเงิน (สุทธิจากเงินสํารองสําหรับสินทรัพย์จัดชั้น) หักด้วย หนี้สินที่เป็นเงินตรา ต่างประเทศรายสกุลเงิน "ฐานะล่วงหน้าสุทธิรายสกุล" ให้คํานวณ โดยนํา สัญญาซื้อเงินตราต่างประเทศ ล่วงหน้ารายสกุลเงิน1 หักด้วย สัญญาขายเงินตราต่างประเทศล่วงหน้ารายสกุลเงิน1 5.4 การจัดทําและส่งแบบรายงาน ให้ธนาคารพาณิชย์เพื่อรายย่อยปฏิบัติตามวิธีการคํานวณการดํารงฐานะเงินตรา ต่างประเทศตามแบบรายงานฐานะรวมและคําแนะนําในการจัดทําแบบรายงานฐานะรวม (รายละเอียดตามเอกสารแนบ โดยใช้ข้อมูล ณ วันพฤหัสบดีของสัปดาห์สุดท้ายของทุกเดือน และส่ง แบบรายงานที่กล่าวในรูป CRF File ให้ฝ่ายบริหารข้อมูล ธนาคารแห่งประเทศไทย ภายใน 10 วัน ทําการนับจากวันสิ้นเดือน อนึ่ง ธนาคารพาณิชย์เพื่อรายย่อยจะต้องแจ้งความประสงค์ว่าจะเลือกใช้ อัตราแลกเปลี่ยนจากแหล่งใดในการแปลงค่าฐานะเงินตราต่างประเทศแต่ละสกุลเป็นดอลลาร์ สรอ. ไปยังฝ่ายวิเคราะห์และติดตามฐานะ สายกํากับสถาบันการเงินก่อนหน้าวันที่เริ่มจัดทําแบบรายงาน ที่กล่าวด้วยอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย